Այժմ շատ երկրներում, ինչպես նաև Հայաստանում, գործում են էսպերանտիստների միություններ և այլ էսպերանտական կազմակերպություններ, լույս են տեսնում մասնագիտական ու գեղարվեստական գրքեր, ամսագրեր, թերթեր, թողարկվում են նամականիշներ, խտասկավառակներ, տեսաֆիլմեր, բազմաթիվ ռադիոկայաններ էսպերանտո լեզվով եթեր են արձակում հաղորդումներ: Հոլանդիայի Ռոտերդամ քաղաքում է գտնվում Էսպերանտոյի համաշխարհային միությունը (ԷՀՄ), որը հիմնադրվել է 1908 թ.: ԷՀՄ-ն (www.uea.org) խորհրդակցական կապերի մեջ է Եվրախորհրդի, ՄԱԿ-ի, ՅՈՒՆԵՍԿՕ-ի և այլ միջազգային կազմակերպությունների հետ: